section_heading: Znanstvena metoda
paragraph_text: Godine 2006., metodom datiranja ugljikom utvrđeno je da jedno iskopano deblo masline, koja je zatrpana erupcijom vulkana na Theri, potječe između 1627. i 1600. pr. Kr. Listovi ukazuju da je deblo živo zakopano pepelom, a prstenovi su zasebno analizirani čime je smanjen raspon pogreške. I ovaj nalaz se našao na udaru kritika pojedinih znanstvenika: Paolo Cherubini navodi da je utvrđivanje broja prstenova masline nemoguće zbog fluktuacija gustoće drveta između godina te razlika između različitih radijusa debla na istom uzorku.